google/wiki40b huggingface dataset:
Camilla Granlien

Bakgrunn

Granlien startet sin musikkutdannelse på Stange videregående skole som elbassist. Etter videregående tok hun et år på musikklinja ved Voss folkehøyskole før hun reiste til Rauland og tok folkemusikk storfag og pedagogikk på Notodden. Hun tok Kvedarskulen, ved Ole Bull Akademiet/Universitetet i Bergen 1998-2000. I 2003-2005 tok hun en master i tradisjonskunst ved Høgskolen i Telemark, avdeling Rauland.
Camilla Granlien har også jobbet som musikklærer ved folkemusikklinja og musikklinja ved Vinstra vidaregåande skule, vært sanglærer i folkesang ved Norges musikkhøgskole og ved musikklinja på Gjøvik videregående skole.
I dag er hun bosatt på Lillehammer og livnærer seg som frilansmusiker. I tillegg til sangen spiller hun også kontrabass.
Foxesjøen

Vannveier

Foxe Basin er en bred, vesentlig grunn fordypning, vanligvis mindre enn 100 meter (330 ft) dyp, mot sør er det dybder opp til 400 meter. Tidevannet avtar fra 5 meter i sydøst til mindre enn 1 meter i nordvest. Mesteparten av året domineres landet i nord av landfast is, mens pakkisen er mer fremtredende mot syd. Foxe Basin er sjelden isfri før september, men åpen pakkis er vanlig gjennom sommeren. Sterk vind holder pakkisen i bevegelse og bidrar til de mange åpne råker som finnes i hele regionen. Høyt innhold av  sedimenter i vannet fører til at isen i Foxe Basin er mørk og lett kjennelig fra annen is det canadiske arktiske område.

Kysten

Terrenget er steinet og utilgjengelig i den sydlige halvdel av regionen og geneirelt flatt i de nordlige områder. Høye klipper finnes over den sydlige del av regionen hvor de fleste sjøfugl hekker. Mudderflater og tidevannsflater opp til 6,5 km brede finnes i den enorme lavlandsseksjonen i det østlige Foxe Basin, så vel som i viker i Southampton Island.

Fauna

Foxe Basin er et lite kjent område i den canadiske arktiske region, selv om den har et rikt biologisk mangfold. Det er utallige mengder med grønlandshval i den nordlige del av området, og store mengder av storkobbe og den største bestand av hvalross i Canada (over 6 000 individer). Ringsel og isbjørn er vanlig i Southampton Island, som har en av de største bestandene av isbjørn i Canada.
Nephrodopus

Utseende

En middelsstor, kraftig hornbille. Hannene av denne arten har et meget karakteristisk utseende. Hodet er brungult, pannen med en spiss knøl på innsiden av hvert øye, og er noe forlenget, ovalt fremstående. Pronotum er rødbrunt, svært blankt, mye bredere enn langt, sterkt rundet tilsmalnet forover, ned et trekantet horn i midten, dette er flatt foran, dessuten en oppstående pigg på hver side. Dekkvingene er brunsvarte, blanke, ganske ruglete, ved sømmen rett bak scutellum har hver dekkvinge en oppstående pigg. Beina er brungule. Både bygningen av pronotum og piggene på dekkvingene er ganske uvanlige trekk.

Levevis

Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Arten er utbredt i Australia (Queensland og Northern Territory).
Verona (provins)

Næringslivet

Provinsens viktigste næringsvirksomheter er turisme, jordbruk (vin, ris, tobakk) og marmorindustri.
Polarekspressen

Polarekspressen (originaltittel: The Polar Express) er en barnebok fra 1985, skrevet og illustrert av Chris Van Allsburg, tidligere professor ved Rhode Island School of Design. Boken regnes som en klassisk julefortelling.
I 1986 ble boken tildelt Caldecott Medal for barnelitteratur og ved en nettundersøkelse i 2007 angav National Education Association boken som en av lærernes topp 100-bøker for barn. I 2012 ble den utpekt til alle tiders topp 100-billedbøker av School Library Journal.
Boken utspiller seg delvis i Grand Rapids i Michigan. Fortellingen ble i 2004 filmatisert, en Oscar-nominert sådan, med Tom Hanks i en av rollene.

Handling

En ung gutt hører et tog og konduktøren tilbyr ham en tur, sammen med andre barn, mot Nordpolen, der Julenissen bor. Han tilbys å få ta imot julens første julegave. Da han får tilbud om å velge, velger han en bjelle, og deretter reiser Julenissen avgårde for sin årlige julegaveutdeling.
På hjemreisen med toget oppdager gutten at han mistet bjellen. På juledagsmorgenen finner hans søster en julegave under juletreet, og i pakken ligger bjellen, utdelt av Julenissen. Bare han og hans søster kan høre bjellen, foreldrene tror da at den er ødelagt. Når de blir eldre hører heller ikke hans søster lengre bjellen, men selv hører han den stadig som voksen, akkurat som alle som virkelig tror.
Kjøpesenter

Et kjøpesenter eller handlesenter er en samling av butikker på ett sted som markedsføres som en enhet under et eget navn. Butikkene i kjøpesentre er som oftest lokalisert i én bygning, eller i flere sammenbygde bygninger. I varmere strøk forekommer også utendørs kjøpesentre.
Selv om bransjesentre ikke er uvanlige, er som oftest butikkene i et kjøpesenter av forskjellig art, slik at kundene kan finne det meste av det de trenger, på ett sted. De fleste kjøpesentrene tilbyr gratis parkeringsplasser til kundene.
Et dødt kjøpesenter (på engelsk dead mall) er et kjøpesenter med høy andel ikke utleide lokaler eller lav kundetilstrøming, eller at det er utdatert eller forfaller på et eller annet vis.

Typer kjøpesentre

Man skiller ofte mellom regionssentre, bydelssentre og sentrumssentre. Førstnevnte type er gjerne lokalisert utenfor tettbebyggelse, eller i alle fall sentrumsbebyggelse, og det er meningen at kundene skal kjøre dit. Bydelssentre er vanlige i drabantbyer, og disse er gjerne planlagt i forbindelse med utbyggingen.

Historie

Hvis man definerer et kjøpesenter som et sted hvor mange butikker (utsalgssteder) holder til under samme tak eller samme bygningskompleks har de eksistert like lenge som byen. I antikkens Roma, i Konstantinopel, 1800-tallets basarer i Oslo, butikkgalleriene i Paris på 1800-tallet.
Basarer har vært brukt i muslimske land i flere hundre år. I Paris finnes passasjene som oppstod på 1800-tallet. En slik passasje er også Galleria Vittorio Emanuele II i Milano, Italia. Det er oppkalt etter kong Victor Emmanuel II (italiensk Vittorio Emanuele II), Italias første konge, og ble bygd av G. Mengoni mellom 1865 og 1878. Parallet med passasjene oppstod de store varehusene. Det første var Bon Marché som ble åpnet i Paris i 1869.

Det moderne kjøpesenter

De første former for moderne kjøpesentre dukket opp i USA i  1916. Market Square i Chicago i Illinois hadde 28 butikker, 12 kontorer og 30 leiligheter samlet rundt en sentral plass, og her var også parkeringsmuligheter. 
Det første fullt utviklede  kjøpesenter slik vi kjenner det idag åpnet i Edina i Minnesota, USA 7. oktober 1956 med Southland Center med 75 000 kvadratmeter grunnflate og 7 000 parkeringsplasser.
Dette senteret har 130 butikker i to plan med flere konkurrerende varehus som en del av konseptet.
Slike sentre kaller amerikanerne gjerne "mall". Slik sett kan man hevde at Norge egentlig ikke har kjøpesentre i denne betydningen av ordet. Men likevel kaller vi butikksamlinger helt ned i 5 000 kvadratmeter for kjøpesenter i Norge. I USA har kjøpesentrene passert sin storhetstid, og "strip malls" (en ansamling av butikker som ligner de man finner i norske bygder), og "livsstilssentre" (lifestyle centers) – med megabutikker som IKEA, The Home Depot, Best Buy, Wal-Mart, Sears/K-mart rundt en parkeringsplass – er i ferd med å ta over forbrukerne.
Kontakter

Kontakter, kalt Adressebok før Mac OS X v10.8, er en adressebok som følger med operativsystemet OS X fra Apple. Programmet er tett integrert med Mail, iChat og andre programmer som følger med Mac OS X. Dette gjør det mulig å oppgi kontaktinformasjon én gang og deretter ha direkte tilgang til informasjonen fra en rekke programmer.
George W. Bushs regjering

Første regjeringsperiode

Regjeringens første periode begynte 20. januar 2001 etter presidentvalget i 2000 og tok slutt 20. januar 2005 etter presidentvalget i 2004. På den første dagen i embetet tok Bush initiativ til å blokkere føderal finansiering av utenlandske grupper som tilbød rådgivning og annen assistanse til kvinner som vurderte abort.
Åtte måneder inn i regjeringsperioden ble landet angrepet av al-Qaida og Bush gikk til krig i Afghanistan. Krigen i Irak fulgte i 2003.

Andre regjeringsperiode

Regjeringens andre periode begynte 20. januar 2005 etter presidentvalget i 2004 og tok slutt 20. januar 20. januar 2009 etter presidentvalget i 2008.
På agendaen i denne perioden var reform av den føderale skattelovgivningen, trygdesystemet og det offentlige skolevesenet.
Ferjelaget Skånevik

Ferjelaget «Skånevik» ble stiftet 22. januar 2005 for å ta vare på bilferjen M/F «Skånevik» etter antikvariske retningslinjer. Ferjelaget overtok «Skånevik» fra Stiftinga Brørvikskuto i mars 2005. Ferjelaget har base i Hordaland, hovedkontoret er i Nyborg i Bergen. Ferjelaget er en frivillig organisasjon med medlemskap som driftsform.
M/F «Skånevik» ble bygget for Hardanger Sunnhordlandske Dampskipsselskap i 1967 på Ulstein mek. Verksted. Ferjen trafikkerte HSD's rutesamband frem til 2001, da den ble lagt i opplag. Den ble solgt til Stiftinga Brørvikskuto i 2004, og videresolgt til Ferjelaget i mars 2005.
I 2006 ble «Skånevik» fredet av Riksantikvaren.
Idar Vollvik

Karriere

Han er sønn av fisker Ingvald Vollvik og Gerd Bjerkan, og vokste opp som yngst av åtte søsken på Nes i Roan kommune på Fosenhalvøya i Trøndelag. Vollvik har utdannelse blant annet fra Norsk Kjøpmannsinstitutt, som i dag er en del av BI.
I 2001 kjøpte Vollvik mobilselskapet Chess for 4 millioner kroner, og ble etter hvert svært synlig i media grunnet stadige pr-stunt. I 2004 foretok han et oppkjøp av mobilselskapet Sense for 525 millioner kroner. I 2005 solgte han Chess til TeliaSonera for 2,4 milliarder kroner. Vollviks gevinst var rundt en milliard kroner.
Etter dette ble han kjent som en aktiv daytrader på Oslo Børs. På de mest ekstreme dagene kunne han handle aksjer for flere milliarder kroner. Han var noen år hovedeier i overvåkingsteknologiselskapet Dynapel, der han tapte over 200 millioner kroner. På den tiden bodde Vollvik sammen med familien utenfor Marbella i Spania. I 2008 kom det frem at Vollvik hadde tapt pengene han tjente på salget av Chess. og i alt tapte  han 2.5 milliard på bare 5 måneder.
I 2009 etablerte Vollvik et nytt mobilselskap, LudoMobil. Selskapet ble benyttet for ekspansjon inn i andre bransjer, som klær, design og privatleasing av biler. I 2010 annonserte Ludo at det skulle hentes 200 millioner kroner i en emisjon for et oppkjøp innen mobilbransjen.
I 2012 startet Vollvik nettbutikken LudoStore. 
I 2016 startet Vollvik Media selskapet Geddit, som i dag har forgreininger i 9 land, og ca. 2.5 million nedlastninger.
Amara strenua

Utbredelse

Amara strenua finnes i Mellom-Europa. Ikke i Norge.

Utseende

Amara strenua er i underkant av 10 mm lang. Brystskjoldets bakhjørner er tydelig avsatt, men uten å være markert utstikkende. Sidene og bakhjørnene er like brede som dekkvingenes skuldre, slik at billen får et ovalt utseende. Dekkvingene tredje rille-mellomrom (fra midtlinjen / sømmen) mangler helt børstepunkter, en fordypning med ett stivt oppstående hår.

Levevis

Amara strenua tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Nördlingen

Geografi

Her finner man det kjente Nördlinger Ries, et gigantisk krater fra et meteorittnedslag for om lag 15 millioner år siden. Meteoritten ble antatt å ha en diameter på 1 km, og krateret har en diameter på ca. 23 km.

Historie

Man har funnet rester av steinalderbosetting i nærheten av byen. Navnet Nordlinga er beskrevet første gang i år 898. I året 1215 fikk byen handelsrettigheter og riksumiddelbarheten av keiser Fredrik II. Da ble den første bymuren bygget, restene av murene kan skjelnes fremdeles.
Første gang Nördlingen nevnes som markedssted var i år 1219. Det var landbruksvarer såvel som tekstiler, pelsverk og metallvarer som ble omsatt. Byen ble den mest betydningsfulle sørtyske handelsbyen etter Frankfurt am Main. I 1238 ble store deler av den gamle bydelen ødelagt av brann. Håndverkere slo seg ned utenfor de opprinnelige bymurene. For å beskytte disse, lot keiser Ludvig IV bygge en ny mur rundt byen i 1327, og det er denne som står i dag.
Det er kun tre byer som i dag fremdeles har en komplett mur rundt seg, de er foruten Nördlingen Dinkelsbühl og Rothenburg ob der Tauber. St. Georgs-kirken ble påbegynt i 1427. Byen var innblandet i to slag under tredveårskrigen (1618–1648).
Who Am I? (Adam Faiths sang)

«Who Am I?» er en britisk sang, skrevet av Les Vandyke (Tony Hatch har skrevet en sang med samme tittel, som ble innspilt på plate av Petula Clark).
Britiske Adam Faith with Accompaniment directed by John Barry spilte den inn. «Who Am I» ble utgitt på den dobbelt A-sidede singlen Parlophone 45R 4735 i 1961. Den andre sangen var «This Is It».

Svensk versjon

Den svenske tittelen er «Säg mej det».

Listeplassering

Innspillingen til Faith kom på den britiske singlelisten 11. februar 1961 og lå der i 14 uker med # 5 som høyeste resultat.
Lingan kraftverk

Lingan kraftverk  er et kullkraftverk kombinert med oljekraftverk i provinsen Nova Scotia i Canada. Det har en installert produksjonskapasitet på 600 MW fordelt på 4 like store kokere/turbiner. Anlegget ble utbygd i 1979–1984. Brensel er kull og tungolje. Pipene er 150 meter høye.
St Swithin at London Stone

St Swithin at London Stone var en anglikansk kirke i City of London. Den stor på nordsiden av Cannon Street, mellon Salters' Hall Court og St Swithin's Lane, som løper mot nord fra Cannon Street til King William Street og tar sitt navn fra kirken. 
Kirken var opprinnelig en katolsk middelalderkirke. Den er dedisert til St. Svithun, biskop av Winchester - navnetilføyelsen skyldes nærheten til London Stone (vis-à-vis Cannon Street).
Den ble ødelagt av bybrannen i London i 1666, men bygd opp på nytt etter Christopher Wrens tegninger. Den ble sterkt skadet under den tyske bombing av London under annen verdenskrig. De siste rester ble fjernet i 1962.
Cour Saint-Emilion (Paris Metro)

Cour Saint-Emilion er en stasjon på metroen i Paris.
Stasjonen betjener linje 14.
Jockum Nordström

Bakgrunn og arbeid

Jockum Nordström studerte for å bli bildlärare ved Konstfack i Stockholm.
Nordström har vært illustratør i blant annet i avisa Dagens Nyheter og barnebladet Kamratposten, skrevet og illustrert de fem barnebøkene om Sailor och Pekka og hatt separatutstillninger i Stockholm og New York. Bildebøkene om Sailor og Pekka, en sjømann og hunden hans, er lett naivistiske og surrealistiske. De har blitt belønnet med Expressens Heffaklump og Elsa Beskow-plaketten. Samleutgaven Sailor og Pekka kom på norsk 2006. Den inneholder fortellingene Sailor og Pekka gjør ærender i byen, Sailor blir syk og Sailor og Pekka og søndagen. Nordström har dessuten spilt bass i Boom Boom, som ga ut tre singler i 1983.
Nordström arbeider særlig med blyant og beskriver gjerne drabantbyen og arkitekturen der.
Nordström bor sammen med billedkunstneren Karin Mamma Andersson (født 1962) som blant annet har utformet flere nobelprisdiplomer. Han er sønnen til Gert Z. Nordström (født 1931), professor i bildepedagogikk og informasjonsdesign.
Symfoni nr. 22 (Haydn)

Instrumentering

Som andre symfonier komponert på denne tiden, ble verket skrevet for et lite orkester (mindre enn 20). Vanligvis ble det nyttet to engelske horn i stedet for den mer vanligere oboen. Resten holdt seg til den vanlige instrumenteringen med to fagotter, valthorn, pauke, continuo (cembalo) og strykere.
Skinnende dager

Handling

Den eurasiske legen Han Suyin (Jennifer Jones) er ei enke som forelsker seg i den separerte utenrikskorrespondenten Mark Elliott (William Holden) i Hongkong under den kinesiske borgerkrig på slutten av 1940-årene. De blir lykkelige sammen, men det kinesiske samfunnet godtar ikke kjærlighetsforholdet. Hun får sparken fra jobben på sykehuset og blir tvunget til å flytte. Samtidig tjener Mark i Koreakrigen, men de sender hverandre brev støtt og stadig.
Viktor Tsoj

Tsoj-vegger

Etter sin død er artisten blitt hedret med en rekke «uoffisielle» Viktor Tsoj-vegger i russiske byer.
Jacob Rees-Mogg

Liv og virke

Rees-Mogg ble født i Hammersmith i London og vokste opp i en konservativ, katolsk overklassefamilie som sønn av sjefredaktør i The Times William Rees-Mogg og hustru Gillian Shakespeare Morris. Han har tre eldre søsken, og en yngre søster, Annunziata Rees-Mogg, som er journalist og medlem av Europaparlamentet for Brexitpartiet. Han er gift og har seks barn.
Han ble utdannet ved Eton College. Han studerte historie ved Trinity College ved Oxford University, og var president i Oxford University Conservative Association. Han jobbet i City of London for Lloyd George Management før han etablerte sitt eget hedgefondselskap, Somerset Capital Management.
Han stilte som konservativ kandidat mot sittende parlamentsmedlemmer fra Arbeiderpartiet ved parlamentsvalgene i 1997 og 2001, og tapte begge ganger. Siden 2010 har han vært innvalgt fra den konservative valgkretsen North East Somerset. Han har stått for en tradisjonalistisk konservativ og EU-kritisk politisk linje. Rees-Mogg har blitt kalt «det ærede medlem av det 18. århundre» på grunn av sine overklassemanérer og sin tradisjonalistiske overbevisning.
Thomas Dybdahl

Biografi

Dybdahl var gitarist i det jazz- og popinspirerte Stavanger-bandet Quadraphonics, men satset etterhvert på en solokarriere. Han fikk mye oppmerksomhet for sin singledebut Bird EP i 2000. EP-en John Wayne EP i 2001 ble også tatt godt imot av det platekjøpende publikum.
Året etter ga Dybdahl ut sitt første album, ...That Great October Sound, etter å ha gitt ut to utgivelser med lavmælt, akustisk materiale, i stor grad inspirert av Neil Young og alternativ countrymusikk. Albumet solgte godt på bakgrunn av omfattende radiospilling og presseoppmerksomhet. For albumet vant han Alarmprisen 2003 i klassen pop og Spellemannprisen 2002 i klassen popsolist. Han fikk dessuten Edvard-prisen 2003 i klassen populærmusikk for sangen «All's Not Lost».
Platene Stray Dogs (2003) og One Day You'll Dance for Me, New York City (2004), befestet Dybdahls posisjon som en av landets fremste popmusikere. Han ble nominert til to priser under Spellemannprisen 2003: mannlig popsolist for Stray Dogs og årets musikkvideo for «Cecilia». Hans fjerde album Science ble gitt ut i 2006 og for det vant han Spellemannprisen 2006 som beste mannlig artist. For sitt femte album, Waiting for That One Clear Moment fra 2010, ble han nominert til Spellemannprisen 2010 i klassen mannlig artist. I 2013 kom hans sjette album What's Left Is Forever.

Andre prosjekter

Thomas Dybdahl er også vokalist i popgruppen The National Bank, som har medlemmer blant annet fra Jaga Jazzist og Bigbang. The National Bank album- og konsertdebuterte sommeren 2004, og fikk Spellemannprisen for årets pop-album. Dybdahl er også medlem av jazzgruppen Sesong, sammen med Øyvind Jakobsen og Snorre Seim.
Høsten 2010 var han produsent for Bjørn Eidsvågs album Rundt neste sving. Samarbeidet ble innledet ved at de to artistene utfordret hverandre via YouTube. Det begynte med Eidsvågs uttalelse til Stavanger Aftenblad om at han ville legge opp den dagen Dybdahl sang på norsk. Dybdahl utfordret Eidsvåg til å lage musikk uten «bibelske referanser, seksuelle undertoner og rødvinsmarinade» i en video, samtidig som han presenterte låten «Ri stormen ut», hvor han synger på norsk.
Hadsel kirke

Interiør

Kirka har ei altertavle fra 1520 laget av en ukjent kunster i Utrecht. Alteret er et alterskap, som er en del av Lekagruppen, ei gruppe av fem ganske like alterskap i Leka kirke, Kinn kirke, Grip stavkirke og Røst kirke laget av samme kunstner. Alterskapet har tre figurer: Sankt Stefanus (den første kristne martyr), jomfru Maria med Jesusbarnet og Sankt Katarina av Alexandria. Altertavlen ble restaurert fra 2003 til 2006 av Riksantikvaren. Kirken har en lysekrone fra 1200-tallet.
Kirken var opprinnelig ikke malt innvendig. Fargene ble lagt til på 1930-tallet. Det er galleri rundt hele skipet. Kirken har et prekestolalter som var typisk for barokken.
Dålundmåler

Utseende

En liten (vingespenn 16 – 21 mm), slank, brun måler. Den ligner sterkt på nelliklundmåler (Perizoma affinitata), men kan skilles fra denne på at den er mindre og at forvingens hvite tverrbånd vanligvis har en dobbelt innsnevring på innerkanten (enkel hos nelliklundmåleren).
Forvingen er brun med et dobbelt, hvitt tverrbånd noe utenfor midten. Langs ytterkanten går det en smal, bølgete, hvit tverrlinje som er tydelig i alle fall i den fremre delen. Bakvingen er gråhvit. Larven er kort og kraftig, men en del korte børster, lysgrønn med to røde lengdestriper langs ryggen.

Levevis

Arten lever i skog men også i åpne områder. Larven lever i blomster og frøkapsler av kvassdå (Galeopsis tetrahit) og skogsvinerot (Stachys sylvatica). De voksne sommerfuglene flyr i juni – august.

Utbredelse

Arten finnes i hele Europa og videre østover gjennom Nord-Asia. I Norge er den funnet over hele landet unntatt de nordlige og østlige delene av Finnmark.
Nordiska taflor

Nordiska Taflor. Pittoreska utsigter från Sverige, Norge och Danmark i träsnitt med text var et seksbindsverk som utkom heftevis både i svensk og dansk parallellutgave i årene 1866 til 1875. Den danske utgaven het Nordiske Billeder. Prospecter fra Danmark, Norge og Sverig i Træsnit med Text.
Såvel tekstene som illustrasjonene var hentet fra ukebladene Illustreret Tidende i Danmark, Ny Illustrerad Tidning i Sverige og Norsk Folkeblad. Albert Bonniers Boktryckeri sto for den svenske utgivelsen, og Forlagsbureauet for den danske.

Skandinavisme, fellesskap og samhørighet

Prosjektet var født i skandinavismens ånd, og kan hende kom utgivelsen i stand som et forsøk på å bedre på den forbrødring som led nederlag ved Den andre slesvigske krig?
Det var stedsmotivene som var det sentrale, både topografi og byprospekter, så hverken kunsternes eller xylografenes navn finnes nevnt. Heller ingen kildehenvisninger til hvilket ukeblad tegningene er hentet fra ble det gjort rede for. Imidlertid har enkelte illustratører og xylografer satt navn eller initialer på selve bildene, slik at de er mulig å identifisere. Av kunstnerne var August Schneider (1842-1873), Carl Baagøe (1829-1902), Reinholdt Boll (1825-1897), Robert Haglund (1844-1930), Carl Gustaf Hellqvist (1851-1890) Vincent Stoltenberg Lerche (1837-1892), Otto Bache (1839-1927), Lorentz Frølich (1820-1908), Knud Gamborg (1828-1900), Georg Emil Libert (1820-1908), Henrik Olrik (1830-1890), Bernhard Olsen (1836-1922), Marcus Grønvold  (1845–1929), Oscar Wergeland (1844-1910) og Jahn Ekenæs (1847-1920) representert.
Xylografene var blant annet Edward Skill (1831-1873), Wilhelm Fredrik Meyer (1844-1944), Hans Peter Hansen (1829-1899) og Wilhelm Obermann (1830-1896).

Trivia

Et liknende prosjekt var Nordiska Måleras Taflor. Träsnitt efter målningar af svenska, norska, danska och finska konstnärer. Med text, utgitt av Norstedt & Söner i 1877, med Albert Cammermeyer i Carl Johans gate 4 som hovedkommisjonær i Norge. Men her var det til gjengjeld kunstmalerne selv og deres valg av motiver - historiske hendelser, genrébider og iscenesatt naturbilder - som sto i fokus.
Arent Greve de Besche

Utmerkelser

De Besche ble valgt til medlem av Det Norske Videnskaps-Akademi i 1930.